Translate the text from Welsh to English.



 
Mae'n bleser gennyf eich hysbysu bod ein hadolygiad o roi systemau draenio cynaliadwy, neu SDCau, ar waith wedi cael ei gyhoeddi. Mae ein partneriaid datblygu a chyflenwi tai, gan gynnwys awdurdodau lleol a chwmnïau dŵr, wedi bod yn aros yn awyddus am yr adolygiad hwn. Hoffwn ddiolch i bawb sydd wedi cyfrannu at lunio'r adroddiad hwn. Mae'r gwaith ar SDCau yn enghraifft o'n dull Tîm Wales o weithredu lle rydym yn gweithio gyda phartneriaid yn y sector cyhoeddus, y sector cymdeithasol a'r sector preifat, i gael gwared ar rwystrau a hyrwyddo cyfleoedd ar gyfer atebion sy'n seiliedig ar natur a seilwaith gwyrdd.


Mae ymateb i'r argyfwng hinsawdd a'r argyfwng natur yn ganolog i bopeth rydym yn ei wneud fel llywodraeth. Gwnaethom ymrwymo i adolygu'r ffordd roedd deddfwriaeth SDCau yn gweithio ar ôl iddi gael ei chyflwyno yn 2019, ac er bod angen gohirio hynny er mwyn ymateb i'r pandemig, ym mis Mai y llynedd gwnaethom gomisiynu ARUP i gynnal yr adolygiad hwn ar ein rhan.


Rydym yn gwybod bod seilwaith gwyrdd yn ddull sydd wedi bod yn llwyddiannus yn y gorffennol wrth fynd i'r afael â llawer o'r problemau y mae ein hamgylchedd adeiledig a naturiol yn eu hwynebu. Yn ôl rhagfynegiadau hinsawdd ar gyfer y DU, bydd Cymru yn gweld gaeafau mwynach a gwlypach, cyfnodau mwy rheolaidd o law dwys, rhagor o lifogydd ar yr arfordir, a hafau twymach a sychach. Bydd SDCau yn gwella ein gallu i wrthsefyll effeithiau hinsawdd sy'n newid, gan sicrhau dulliau rheoli llifogydd gwell, ansawdd dŵr gwell a thrin dŵr gwell, ac amwynderau a bioamrywiaeth well. Mae SDCau hefyd yn sicrhau ac yn cyfrannau at lawer o fanteision amgylcheddol, cymdeithasol ac economaidd, gan gynnwys ansawdd aer gwell, lleihau carbon, a gwella amryw agweddau ar iechyd a lles y gymuned a all gynnwys tawelu traffig a llai o drosedd.


Cydnabuwyd bod angen newid y ffordd rydym yn rheoli dŵr wyneb yn dilyn y llifogydd yn y DU yn 2007\. Arweiniodd hyn at ddarpariaethau cyfreithiol i ddiddymu'r hawl awtomatig i ddraenio dŵr wyneb i'r garthffos gyhoeddus, ac i'r llywodraeth benderfynu pwy ddylai fod yn berchen ar SDCau a'u cynnal a'u cadw.


Cyn 2019 roeddem yn cyhoeddi safonau cenedlaethol ar sail wirfoddol, ond nid oedd hyn wedi cael llawer o effaith neu ddim effaith o gwbl ar SDCau, ac roedd angen newid sylweddol. Felly, gwnaethom benderfynu cychwyn Atodlen 3 i Ddeddf Rheoli Llifogydd a Dŵr 2010: y wlad gyntaf yn y byd i fod â deddfwriaeth o'r fath ar gyfer SDCau. Mae'n werth nodi bod ein profiadau yng Nghymru wedi arwain at Loegr yn paratoi ar gyfer deddfwriaeth debyg iawn.


Isod mae rhestr o rai o brif ganfyddiadau'r adroddiad, a’r camau gweithredu rwyf wedi gofyn i swyddogion eu cymryd fel mater o frys. 


Un o'r prif argymhellion yw diwygio'r safonau Amwynderau a Bioamrywiaeth cenedlaethol ar gyfer SDCau. Bydd hyn yn cefnogi ac yn cyd\-fynd â nifer o amcanion polisi eraill:


* Gweithredu Dyletswydd Adran 6 Deddf yr Amgylchedd (Cymru) sy'n ei gwneud yn ofynnol i awdurdodau cyhoeddus geisio cynnal a gwella bioamrywiaeth.
* Alinio fframwaith DECCA a Pholisi Cynllunio Cymru i sicrhau y cymerir camau yn ystod y cam cynnig datblygiad a'r cam cynllunio i gynnal a gwella cydnerthedd bioamrywiaeth ac ecosystemau, ochr yn ochr â rheoli perygl llifogydd ac anghenion economaidd\-gymdeithasol ehangach busnesau a chymunedau.
* Byddwn yn ystyried sut y gall y diwygiadau hyn gefnogi Amcan 6 yr Archwiliad Manwl i Fioamrywiaeth, i ryddhau arian preifat ac arian cyhoeddus i gyflawni er mwyn natur yn gyflymach ac ar raddfa fwy.
* Ac, yn fwy penodol, byddwn yn defnyddio'r diwygiadau hyn i gyflawni'r ymrwymiad yn ein Rhaglen Lywodraethu  i atgyfnerthu'r gofyniad i SDCau ddarparu cynefinoedd ar gyfer bywyd gwyllt.


Gan droi yn ôl at ganfyddiadau ehangach yr adolygiad, rwyf wedi gofyn i swyddogion darparu opsiynau ac amserlenni i gynyddu capasiti a chynnal rhagor o hyfforddiant ar gyfer cyrff cymeradwyo SDCau. Bydd hyn yn cyfrannu at Amcan 5 yn ein Harchwiliad Manwl i Fioamrywiaeth wrth helpu i adeiladu sylfaen gref er mwyn adfer natur yn y dyfodol. 


Byddwn yn archwilio i oblygiadau ymarferol y safonau newydd ar gyfer cynnwys elfennau o ddylunio SDCau ar ffyrdd newydd a ffyrdd presennol. Byddai hyn yn ein galluogi i fynd i'r afael â dŵr wyneb sy'n draenio yn uniongyrchol i afonydd a chyrff dŵr eraill – ffynhonnell llygredd nad yw, i raddau helaeth, yn derbyn sylw.


Byddwn ni hefyd yn archwilio a datblygu'r mecanwaith gorau ar gyfer casglu data ac ar gyfer adroddiadau gan gyrff cymeradwyo SDCau. Bydd hyn yn ysgogi gwelliannau i berfformiad ledled Cymru, ac yn ein galluogi i ystyried a yw'r strwythur ffioedd presennol yn briodol. Byddwn yn ystyried gwerth ehangach posibl y data sy'n gael ei gasglu ar berfformiad. Er enghraifft, mae'n bosibl y gallai gwybodaeth am ddraenio dŵr wyneb wedi'i gasglu gan gyrff cymeradwyo SDCau chwarae rôl yn y dyfodol mewn perthynas â gofynion adrodd o dan Adran 19 o'r Ddeddf Rheoli Llifogydd a Dŵr.


Byddwn yn cyfuno'r holl ddogfennau canllaw ar gyfer SDCau yn ddogfen sengl sy'n cynnwys datblygiadau mawr a bach, yn ogystal ag adeiladau amaethyddol.  Byddwn yn cael gwared ar yr amwysedd a'r anghysondeb sy'n bodoli ar hyn o bryd ar draws y dogfennau hyn i wella eglurder. Byddwn yn ceisio gwneud hyn yn ystod y 12 mis nesaf.


Bydd hyn hefyd yn cynnwys canllawiau newydd ar gyfer senarios yr ystyrir eu bod yn cydymffurfio neu sy'n cael eu hesemptio o'r angen am gymeradwyaeth. Bydd y datblygiadau y byddwn yn eu hystyried yn hyn o beth yn cynnwys rhandiroedd, rhai mathau o lwybrau neu lwybrau mynediad, gwaith brys, neu fathau o adeiladu yr ystyrir eu bod eisoes yn cydymffurfio â safonau cyfatebol.


Byddwn hefyd yn archwilio i'r argymhelliad sydd wedi derbyn cefnogaeth helaeth i sefydlu a chefnogi grŵp cynghori ar SDCau i rannu gwersi a'r arferion gorau ar gyfer ymgeiswyr a chyrff cymeradwyo SDCau fel ei gilydd. I sicrhau gwerth yn hyn o beth, byddwn yn asesu'r adnoddau sy'n helpu i ddatblygu rhaglen weithredu i fynd i'r afael ag argymhellion yr adolygiad. Un o'r tasgau cyntaf fydd nodi'r opsiynau a'r costau cysylltiedig ar gyfer datblygu proses ymgeisio gyson, fwy cymesur ledled Cymru.  Byddwn yn archwilio'r opsiynau a ffefrir ar gyfer gwneud hyn ar y cyd â rhanddeiliaid, gyda'r nod o gynnal y cyfarfod cyntaf yn yr Hydref.


Yn olaf rwyf wedi gofyn i swyddogion gwmpasu, costio a chaffael dull cenedlaethol ar gyfer cyfrifo symiau cymudedig, i gynnwys, o bosibl, cyfraddau a hyd y cyfnod cynnal a chadw, a'r canllawiau cysylltiedig. Rwyf wedi gofyn i'm swyddogion roi blaenoriaeth uchel i'r gwaith hwn, er mwyn mynd i'r afael â'r materion a godwyd gan ddatblygwyr ac awdurdodau lleol, ac i helpu i gyflawni ein targed ar gyfer 20,000 o gartrefi cymdeithasol newydd cyn diwedd 2026\.


Byddaf yn ystyried argymhellion yr adolygiad, ynghyd â'r dystiolaeth, ymhellach cyn gwneud unrhyw benderfyniadau ynghylch addasiadau i'r gyfundrefn bresennol. Oherwydd goblygiadau a chyfleoedd trawsbynciol SDCau, mae fy swyddogion yn gweithio ar y cyd i ddeall a dadansoddi'r canfyddiadau manwl a'r argymhellion, ac i ddatblygu rhaglen weithredu, gan gynnwys targedau cyflawni ar gyfer y tymor byr, y tymor canolig a'r hirdymor. Cyhoeddir y rhaglen yr hydref hwn. 


Yn 2019, ni oedd y wlad gyntaf yn y byd i ddeddfu ar gyfer gofyniad SDCau ar ddatblygiadau newydd. Rydym wedi dysgu llawer, ac wrth inni fwrw ymlaen â rhagor o welliannau, byddwn yn parhau i arwain yn ein dull arloesol ar gyfer rheoli dŵr wyneb a lleihau'r perygl o lifogydd cymaint ag y bo modd.


Gyda'r rhain, a newidiadau eraill i'r gyfundrefn SDCau, byddwn yn cynyddu a gwella'r mannau gwyrdd cymunedol yn ein pentrefi, ein trefi a'n dinasoedd, gan wneud Cymru yn lle gwell byth i fyw a gweithio ynddi ar gyfer cenedlaethau heddiw a'r dyfodol.







Translation:


 
I am pleased to announce the publication of our review of the implementation of sustainable drainage systems or SuDS. This has been eagerly awaited by our partners involved in delivering housing and development, including Local Authorities and water companies. I would like to thank everyone who has contributed towards shaping this report. The delivery of SuDS exemplifies our Team Wales approach by working with public, social, and private partners, removing barriers and promoting opportunities for nature\-based solutions and Green Infrastructure. 


Responding to the climate and nature emergencies is embedded in everything we do as a government.  We made a commitment to review how the SuDS legislation was working after its implementation in 2019 and whilst we were delayed by responding to the pandemic, in May last year we commissioned Arup to take this review forward on our behalf.


We know green infrastructure is a tried and tested tool for dealing with many of the issues facing our built and natural environment. According to UK Climate Predictions, Wales will see milder, wetter winters, more intense rainfall events, more coastal flooding and hotter, drier summers. SuDS will improve our resilience to the impact of a changing climate, providing flood risk management, improved water quality and treatment and enhanced amenity and biodiversity. SuDS also deliver and contribute to multiple environmental, social and economic benefits that include improved air quality, carbon reduction, and various elements of community health and wellbeing that can include traffic calming and reduced crime.


There was a recognised need to change our way of managing surface water following the UK floods of 2007\. This led to legal provisions for the removal of the automatic right to drain surface water to the public sewer and for government to determine who should own and maintain SuDS.


Prior to 2019 we published national standards on a voluntary basis but this had little or no impact on the uptake of SuDS and a step change was needed. We therefore decided to commence Schedule 3 of the Flood and Water Management Act 2010; the first nation in the world to have such statutory SuDS legislation. It is of note that our approach in Wales has contributed to England also now preparing for very similar legislation.


Listed below are some of the main findings of the report and the actions I have tasked officials with taking forward as a priority. 


One of the key recommendations is to amend the national SuDS standards for Amenity and Biodiversity. This will support and align with a number of other policy objectives:


* The delivery of the Section 6 duty under the Environment (Wales) Act which requires that public authorities must seek to maintain and enhance biodiversity.
* Aligning the DECCA Framework and Planning Policy Wales, to ensure steps are taken at the development proposal and planning stages to maintain and enhance biodiversity and ecosystems resilience, alongside managing flood risk and the wider socio\-economic needs of businesses and communities.
* We will consider how these amendments can support Objective 6 of the Biodiversity Deep Dive, to unlock public and private finance to deliver for nature at far greater scale and pace.
* And, most specifically, we will use these amendments to meet our Programme for Government commitment to strengthen the requirements for SuDS that provide wildlife habitat.


Returning to the wider findings of the review, I have asked officials to provide options and timescales to increase capacity building and the delivery of further training for SuDS Approval Bodies (SABs). This will contribute to Objective 5 of our Biodiversity Deep Dive in helping to build a strong foundation for the future delivery of nature recovery. 


We will investigate the practical implications of new standards for the inclusion of SuDS design elements within new and existing highways. This would enable us to tackle road


run\-off that drains directly to rivers and other water bodies; a pollutant source which is largely unaddressed.


We will also investigate and develop the best mechanism for annual data collection and reporting by SABs. This will drive improved performance across Wales and allow us to consider whether the current fees structure is appropriate. We will give careful consideration to how performance data collected might have wider value. For example, it could be that surface water drainage information gathered by SABs in site inspections has a role to play in future reporting requirements under Section 19 of the Flood and Water Management Act.


We will consolidate all guidance documents for SuDS into a single document covering both major and small developments as well as agricultural buildings.  We will remove the ambiguity and inconsistency that currently exists across these documents to improve clarity. We will aim to deliver this within the next 12 months.


This will also include new guidance for scenarios that may be deemed to comply or be exempt from requiring approval. Among others, we will consider developments such as allotments, certain types of paths or access routes, emergency works, or types of construction where compliance with alternative standards may safely be deemed equivalent.


We will also scope out the widely supported recommendation to establish and support a new SuDS advisory group to share lessons and best practice for both applicants and SABs alike. To ensure this has value we will assess the resources to help drive forward an action programme taking forward the recommendations of the review. One of its first tasks will be to determine the options and associated costs for the development of a clearer, more proportionate and consistent application process across Wales.  We will explore the preferred options for taking this forward with stakeholders with the aim of convening its first meeting within the Autumn.


Finally, I have asked officials to scope, cost and procure a national commuted sums approach, possibly to include rates and length of maintenance period, and associated guidance. I have asked my officials to make this work an immediate priority, to address the issues raised around by both developers and local authorities, and to help deliver our target of 20,000 new social homes before the end of 2026\.


I will be giving further consideration to the review’s recommendations and evidence before making any decisions on wider modifications to the current regime.  Given the cross\-cutting implications and opportunities SuDS bring, my officials are working collectively to digest and analyse the detailed findings and recommendations and develop an action programme, detailing short, medium and long\-term delivery targets, to be published this Autumn.  


In 2019, we became the first country in the world to legislate a requirement for SuDS on new developments. We have learned a great deal and, as we drive further improvements, we will continue to lead in our innovative approach to managing surface water and minimising flood risk.


With these and other changes to the SuDS regime we will increase and enhance the community green spaces in our villages, towns and cities, making Wales an even better place in which to live and work for current and future generations.